CELEX: 62008FN0047
Language: el
Date: 2008-04-30 00:00:00
Title: Υπόθεση F-47/08: Προσφυγή-αγωγή της 30ής Απριλίου 2008 — Buschak κατά Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας

5.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/52
            
         Προσφυγή-αγωγή της 30ής Απριλίου 2008 — Buschak κατά Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας
   (Υπόθεση F-47/08)
   (2008/C 171/104)
   Γλώσσα διαδικασίας: η γαλλική
   Διάδικοι
   
      Προσφεύγων-ενάγων: Willy Buschak (Βόννη, Γερμανία) (Εκπρόσωποι: L. Lévi και C. Ronzi, δικηγόροι)
   
      Καθού-εναγόμενο: Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας
   Αντικείμενο και περιγραφή της διαφοράς
   Αίτημα ακυρώσεως της αποφάσεως περί τροποποιήσεως της περιγραφής των εργασιακών καθηκόντων του προσφεύγοντος-ενάγοντος και αίτημα να υποχρεωθεί το καθού να του καταβάλει ένα ποσό προς αποκατάσταση της υλικής ζημίας και προς ικανοποίηση της ηθικής βλάβης που αυτός υπέστη.
   Αιτήματα του προσφεύγοντος-ενάγοντος
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση περί τροποποιήσεως της περιγραφής των εργασιακών του καθηκόντων, την οποία του επέδωσε ο διευθυντής του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας στις 4 Ιουλίου 2007·
            
         
               —
            
            
               να ακυρώσει, εφόσον παρίσταται ανάγκη προς τούτο, την απόφαση της 29ης ή της 30ής Ιανουαρίου 2008, περί απορρίψεως της διοικητικής του ενστάσεως·
            
         
               —
            
            
               να υποχρεώσει το Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας να του καταβάλει το ποσό των 50 000 ευρώ ως αποζημίωση και
            
         
               —
            
            
               να καταδικάσει το Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας στα δικαστικά έξοδα.